Campbell
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Campbell er en skotsk klan, første gang nevnt i historiske kilder i 1263, men hadde da allerede lenge vært etablert i Argyll-distriktet i sørvestlige Skottland. Klanhøvdingens tittel er MacCailean Mor («sønn av den store Colin»), etter sir Colin Campbell (død 1294).
Klanen utvidet hele tiden sine landområder ved giftermål, erobring og kjøp. På 1700-tallet kunne klanen stille 5000 soldater, mer enn noen annen klan. Klanhøvdingen fikk tittelen earl of Argyll i 1457, marquess of Argyll i 1691 og duke of Argyll i 1701. Andre grener av slekten bærer eller har båret titlene earl of Loudoun (1633–1782), earl of Breadalbane and Holland (fra 1677) og earl of Cawdor (fra 1827). Slekten eier blant annet slottene Inveraray og Cawdor. Les mer i Store norske leksikon klaner i Skottland Mac Skottlands historie